SERTI-PROJEKTIN PALAVERI 13/2003
Aika	12.5.2003, klo 15.00

Paikka	Agora C223.1, Mattilanniemi 
Läsnä	Stresstech Oy:n edustajina:

Aapo Tamminen
Tapio Hirvelä

	Yliopistolta ohjaajina : 

Jukka-Pekka Santanen
Rainer Koreasalo

	SerTi-projektiryhmän jäsenet:

Heikki Mylläri	puheenjohtaja
Susanna Blomqvist
Pekka Pakari	
Antti Korhonen	sihteeri

1§
Valitaan kokouksen puheenjohtaja ja sihteeri

Puheenjohtaja avasi kokouksen kello 15.00. Puheenjohtajaksi valittiin Heikki Mylläri ja sihteeriksi Antti Korhonen.

2§
Tarkistetaan edellisen kokouksen pöytäkirja

Santanen huomautti, että XY-pöydästä ei ole mainintaa, joten sellainen pitää edelliseen pöytäkirjaan lisätä.

PÄÄTÖS: Edellisen kokouksen pöytäkirja hyväksyttiin korjauksin.

3§
Tarkistetaan ryhmäläisten ajankäyttövihot

Santanen ja Koreasalo totesivat, että ryhmäläisten ajankäytössä on edelleen suuria eroja. Todettiin myös, että Blomqvist ja Pakari tulevat käytännössä poistumaan projektista viikon päästä, joten erot tasaantunevat ainakin hieman.

PÄÄTÖS: Ajankäyttövihot hyväksyttiin.

4§
Sovelluksen esittelyä ja tarkastelua

Ryhmä oli onnistunut polttamaan StressLogicista sulakkeen, mutta oli soittanut jo aikaisemmin Hirvelälle joka sanoikin, että sulakkeissa voi olla jotain hämärää. Hirvelä vaihtoi sulakkeen ja antoi ryhmälle varasulakkeita.

Susanna Blomqvist esitteli sovelluksen uusinta versiota, ja kun käytiin ohjelman toimintoja järjestelmällisesti läpi, tuli esille seuraavia kohtia.

File-valikon tallennustoimintojen nimet ovat ristiriidassa niistä esille saatavien dialogien nimien kanssa, esimerkiksi Save Log as:ia klikattaessa tulee Save Terminal as. Stresstechin edustajat päättivät myös, että terminal on huono nimi sille kentälle, johon syötetään komentoja ja se muutetaan Commands-kentäksi. Samaisessa valikossa Command Queue:lle parempi nimi olisi Hirvelän mukaan Command File.

Huomattiin myös, että jostain syystä Init SL-komentoa valikosta ajaessa IN-komento ei mene commands-kenttään.

Preferences-dialogia tarkastellessa Stresstechin edustajat päättivät log bufferin alarajaksi 1 Kt ja ylärajaksi 100 Mt.

Kun Target-kenttiin syötettiin arvoja, ne eivät hyväksyneet desimaalipisteitä eikä miinusta. Blomqvist kävi muuttamassa niitä niin, että ne hyväksyivät. Sovittiin, että kentät voivat hyväksyä mitä tahansa arvoja ja jos aikaa riittää niin tehdään parametridialogiin tarkistuksia, niin että se lähettää vain numeerisia arvoja.

Parametridialogia tarkasteltaessa Korhonen ehdotti, että olisi hyvä jos edellinen parametritiedosto latautuisi automaattisesti. Tamminen ja Hirvelä olivat samaa mieltä.

Kun moottoria kokeiltiin ajaa, ryhmä toi esiin, ettei StressLogic hyväksy parametreja jotka oli kopioitu suoraan Stresstechin papereista. Parametreja kokeiltiin syöttää laitteelle usealla eri tavalla ja saatiinkin se hyväksymään parametrit syöttämällä erikseen, mutta selvää syytä ohjaimen käytökselle ei löytynyt. Hirvelä piti tätä mielenkiintoisena ja lupasi katsoa asiaa. Todettiin kuitenkin, että sovellus ei tee mitään väärin.

Moottorien I/O-parametrit olivat herättäneet kummastusta joissain ryhmän jäsenissä, ja selvisikin, että niiden pitäisi olla moottorikohtaisia, vaikka ne tällä hetkellä tallentuvat tiedostoon vain yhden kerran.

Todettiin myös, että kun lokin puskuri tulee täyteen, lokiruutu alkaa pomppia hieman. Ryhmä sanoi kuitenkin, että tälle ei välttämättä voi ainakaan kovin helposti mitään.

Korhonen esitti, että tilariviä voisi käyttää hyödyllisemmin jakamalla sen kahteen osaan joista toisessa lukisi Connected/Disconnected-status. Ideaa pidettiin hyvänä.

Tamminen ilmoitti, että comm.ini-tiedoston nimen pitäisi olla joku muu. Stresstechin edustajat keskustelivat asiasta ja päätyivät port_settings.ini-nimeen.

Helpistä tuli taas puhetta ja Stresstech totesi ties monettako kertaa että sen ei tarvitse olla kovin kattava. Huomattiin myös, että menusta puuttuu alleviivaukset ja shortcutit.

Korhonen toi esille lokin ja terminaalin Clear-painikkeen. Hirvelä ei ensin pitänyt kumpaakaan tarpeellisena, mutta Tamminen oli sitä mieltä, että ainakin lokissa se olisi kätevä. Santanen ehdotti, että painikkeen pitäisi myös nollata mark-laskuri ja näin sovittiin. Tamminen ehdotti, että tämä toiminto laitettaisiin myös menuun ja sovittiin, että tehdään Edit-menu, jonne tämä toiminto sijoitetaan.

Myös ohjelman Tab stoppeja testattiin ja sovittiin, että ne laitettaisiin loogisempaan vasemmalta oikealle-järjestykseen. SetZero –ja Calibrate –nappien nimiä lyhennettiin, ja ne ovat nykyään Zero ja Cal.

PÄÄTÖKSET:
•	File-menun toimintojen nimet kuntoon
•	Terminal muutetaan Commands-kentäksi
•	File-menussa Command queue Command Fileksi
•	Log Buffer Size 1 Kt – 100 Mt
•	Target-kenttään desimaalipisteet ja miinukset
•	Viime parametritiedosto dialogiin automaattisesti
•	Moottorien I/O parametrit tallentumaan moottorikohtaisiksi
•	Status bariin Connection-osa
•	Com.inistä port_settings.ini
•	Menuun alleviivaukset
•	Clear-nappi Lokiin ja nollaamaan markit
•	Edit-menu ja siihen Clear-toiminto
•	SetZero ja Calibrate-nappien nimet lyhyemmiksi

5§
Loppuesittely

Ryhmä kysyi Stresstechin edustajilta hieman taustatietoa laitteista, joiden yhteydessä StressLogicia ja XY-pöytää käytetään. Hirvelä vastasi, että laitteita käytetään mm. röntgendiffraktiometrin kanssa laboratoriossa. Käyttäjiä ovat mm. kuljetusvälineteollisuus ja autoteollisuus. Stresstech on itse valmistanut ohjainlogiikan koska markkinoilla ei ollut vastaavia. SerialTesterin tarkoituksena testata toimivatko ohjain ja sillä ohjattavat moottorit. Loppukäyttöohjelmissa ei ole samanlaista toiminnallisuutta, kuten esim. ajokomentoja.

6§
Dokumentit

PÄÄTÖKSET:
•	Vaatimusmäärittelyn use casessa 5.5 mainittua spy cablea ei käytännössä tarvitse käyttää testauksessa
•	Testisuunnitelma tehdään nopeasti, jotta testaus voidaan aloittaa mahdollisimman aikaisessa vaiheessa

7§
Muut esille tulevat asiat

Katsottiin viimeisessä palaverissa käsiteltäviä asioita Santasen kotisivujen alta.

8§
Sovitaan osallistujien seuraavista tehtävistä

Ryhmällä oli ollut vaikeuksia saada pikanäppäimiä toimimaan Visual studion Acceleratorilla ja Tamminen lupasi katsoa asiaa. Ryhmä pyysi myös Hirvelää toimittamaan listan haluamistaan pikanäppäimistä mahdollisimman nopeasti.
	
	Ohjaajat huomauttivat, että testauksessa kannattaa käyttää hyväksi naapurihuoneesta löytyviä projektikavereita.

PÄÄTÖKSET:
Ryhmä:
•	Parantelee koodia
•	Kommentoi koodin
•	Lisää päätetyt ominaisuudet
•	Tekee raportteja
•	Kirjoittaa testaussuunnitelman
•	Aloittaa testauksen
Rainer:
•	Ohjelmakoodin laatuarvio
Hirvelä:
•	Toimittaa pikanäppäimet
Tamminen:
•	Accelerator

9§
Sovitaan seuraavan kokouksen aika ja paikka

PÄÄTÖS:  Seuraava kokous on projektin viimeinen ja se pidetään ke 21.5.2003 kello 15:00 Agorassa tilassa AgC223.1.

10§
Puheenjohtaja päätti kokouksen kello 17.10. Pöytäkirja on nähtävillä osoitteessa http://kotka.it.jyu.fi/serti/